
	1.
	Noteikumu konsolidētā versija
14.1 Ziņas par mantot aicinātajiem, kuriem nosūtāms paziņojums par mantojuma atklāšanās izsludināšanu, zvērināts notārs saņem gan no mantojuma lietā iesniegtās informācijas, gan ierakstiem Fizisko personu reģistrā. Zvērināts notārs noskaidro mantot aicinātos līdz trešajai šķirai (ieskaitot) un nosūta tiem paziņojumus šo noteikumu 14. punktā noteiktajā kārtībā. Ja iesniegumu par mantojuma pieņemšanu jau ir iesnieguši tuvāki mantinieki, tālākiem mantiniekiem zvērināts notārs Notariāta likuma 259.1 pantā noteikto paziņojumu nesūta. Ja iesniegumu par mantojuma pieņemšanu iesniedzis testamentārais vai līgumiskais mantinieks, Notariāta likuma 259.1 panta 2. punkta prasības ir izpildītas, ja zvērināts notārs ir nosūtījis paziņojumu visām pēdējās gribas rīkojumā minētajām personām, neatņemamās daļas tiesīgajiem un Civillikuma 637. pantā noteiktajiem mantiniekiem.
	Iebildums
Noteikumu projekta 1.4. apakšpunktā ietvertais 14.1 punkts nosaka, ka  zvērināts notārs noskaidro Fizisko personu reģistrā mantot aicināmos līdz trešajai šķirai. Vēlamies norādīt, ka var pastāvēt situācija, ka Fizisko personu reģistrā nebūs konstatējama radniecība līdz trešajai šķirai, piemēram, personas datu iekļaušanas brīdī var nenorādīt ziņas par tās pilngadīgajiem bērniem (Fizisko personu reģistra likuma 11.panta piektā daļa) vai arī var pastāvēt situācija, kad personas bērniem, vecākiem vai laulātajam nav piešķirts personas kods, jo personai nav noteikts tiesiskais statuss Latvijas Republikā un nav tiesiskas saiknes ar Latviju. Līdz ar to pastāv iespējamība, ka konstatēt radniecību ar citām personām attiecīgajā radniecības šķirā Fizisko personu reģistrā nebūs iespējams. Tādējādi tiks veikta plaša personas datu apstrāde, kas rezultātā var nesasniegt paredzēto mērķi. Līdz ar to ir nepieciešams paredzēt iespēju par šo informāciju zvērinātam notāram pārliecināties arī citā veidā.
Ņemot vērā norādīto, noteikumu projekta 1.4. apakšpunktā ietvertais 14.1 punkts ir attiecīgi precizējams.

 
Piedāvātā redakcija
-
	Dace Radzeviča (IEM)

	2.
	Noteikumu konsolidētā versija
25. Mantojuma atstājēja un mantinieka radniecības faktu apliecina ieraksts Fizisko personu reģistrā vai dzimtsarakstu iestādes izsniegta dzimšanas apliecība.
	Iebildums
Atbilstoši Fizisko personu reģistra likuma 11.pantā noteiktajam Fizisko personu reģistrā par personu netiek iekļautas ziņas par personas radniecības faktu un radniecības veidu - brālis (pusbrālis), māsa (pusmāsa) un vecvecākiem. Šādas ziņas ir iegūstamas, apstrādājot personas abu vecāku datus, secīgi ziņas par vecāku bērniem un vecākiem, ja nepieciešams apzināt personas vecvecāku vai brāli (pusbrāli), vai māsu (pusmāsu) un attiecīgu radniecību līdz trešajai radniecības šķirai.
Ņemot vērā minēto, noteikumu projekts ir papildināms ar jaunu punktu, izsakot Ministru kabineta 2008. gada 4. augusta noteikumu Nr. 618 "Noteikumi par mantojuma reģistra un mantojuma lietu vešanu" 25. punktu šādā redakcijā:

“25. Notārs nosaka mantojuma atstājēja un mantinieka radniecību, pamatojoties uz Fizisko personu reģistrā iekļautajām ziņām vai dzimtsarakstu iestādes izsniegtu dzimšanas apliecību.”.
 
Piedāvātā redakcija
25. Notārs nosaka mantojuma atstājēja un mantinieka radniecību, pamatojoties uz Fizisko personu reģistrā iekļautajām ziņām vai dzimtsarakstu iestādes izsniegtu dzimšanas apliecību.”
	Dace Radzeviča (IEM)

	3.
	Noteikumu konsolidētā versija
29. Mantojuma atstājēja pēdējo deklarēto dzīvesvietu apliecina valsts vai pašvaldības iestādes izziņa vai izdruka no Fizisko personu reģistra. Mantinieka dzīvesvietu mantojuma atklāšanās brīdī apliecina pašvaldības iestādes izziņa vai izdruka no Fizisko personu reģistra, vai tiesas nolēmums par juridiskā fakta konstatēšanu. Mantojuma atstājēja pēdējo pastāvīgo dzīvesvietu pārrobežu lietā zvērināts notārs nosaka, ievērojot Eiropas Parlamenta un Padomes 2012. gada 4. jūlija regulas (ES) Nr. 650/2012 par jurisdikciju, piemērojamiem tiesību aktiem, nolēmumu atzīšanu un izpildi un publisku aktu akceptēšanu un izpildi mantošanas lietās un par Eiropas mantošanas apliecības izveidi preambulas 23.un 24. apsvērumā noteikto. Zvērināts notārs ir tiesīgs pieprasīt faktus apliecinošus dokumentus, kā arī uzklausīt personu paziņojumus.
	Priekšlikums
Noteikumu projekta 1.5. apakšpunkta ietvertajā  29. punktā ir noteikts, ka mantojuma atstājēja pēdējo deklarēto dzīvesvietu apliecina valsts vai pašvaldības iestādes izziņa vai izdruka no Fizisko personu reģistra. Mantinieka dzīvesvietu mantojuma atklāšanās brīdī apliecina pašvaldības iestādes izziņa vai izdruka no Fizisko personu reģistra.
Vēršam uzmanību, ka spēkā esošajā sadarbības līgumā “Par Fizisko personu reģistrā iekļauto datu sniegšanu tiešsaistes datu pārraides režīmā”,  kas noslēgts starp Pilsonības un migrācijas lietu pārvaldi un Latvijas Zvērinātu notāru padomi, kā arī Fizisko personu reģistra informācijas sistēmas funkcionalitātē nav paredzēta izdruku veidošana. Līdz ar to, ja notāru funkciju veikšanai izdruku nepieciešamība ir obligāts nosacījums, noteikumu projekta 1.5. apakšpunktā ietvertais 29. punkts ir attiecīgi precizējams, norādot, ka izdrukas tiek veiktas nevis no Fizisko personu reģistra, bet no Notāru informācijas sistēmas, kas satur Fizisko personu reģistra datus.

 
Piedāvātā redakcija
-
	Dace Radzeviča (IEM)



